**CRITERII SPECIFICE**

**de acordare a burselor şcolare**

**aprobate de Consiliul de Administrație al**

 **Școlii Gimnaziale Nr.01 Luduș**

**pentru anul școlar 2022-2023**

**conform ordinlui 5379/07.09.2022**

Elevii de la cursurile cu frecvenţă din învăţământul preuniversitar de stat nivel primar beneficiază lunar de burse de performanță și burse de ajutor social.

Elevii de la cursurile cu frecvenţă din învăţământul preuniversitar de stat nivel gimnazial beneficiază lunar de burse de performanță, burse de merit, burse de studiu și burse de ajutor social.

**Pot beneficia de bursă doar elevii promovați**, cu excepția elevilor care **repetă anul din motive medicale**, dovedite prin documente medicale.

Bursele se acordă prin bugetele locale ale unităţilor administrativ-teritoriale de care aparţin unităţile de învăţământ preuniversitar, potrivit prevederilor art. 105 alin. (2) din Legea educaţiei naţionale nr. [**1/2011**](http://idrept.ro/00137318.htm).

Cuantumul minim al bruselor acordate se stabileste anual prin hotărâre de Guvern.

Bursele de care pot beneficia elevii de la cursurile cu frecvenţă din învăţământul preuniversitar de stat, numite în continuare burse, sunt:

1. **Burse de performanţă**
2. **Burse de merit**
3. **Burse de studiu**
4. **Burse de ajutor social**

**4.1 Burse pentru elevii cu venituri reduse -** elevi proveniţi din familii care nu realizează un venit mediu net lunar, pe ultimele 12 luni, pe membru de familie, mai mare de 50% din salariul minim net pe economie. La stabilirea venitului mediu net lunar pe membru de familie se iau în calcul toate veniturile cu caracter permanent realizate de membrii familiei, inclusiv alocaţia complementară pentru copii;

**4.2 Burse pentru elevi orfani sau crescuţi de un singur părinte sau elevi abandonaţi de părinţi** asupra cărora a fost instituită o măsură de protecţie specială;

**4.3 Burse pentru elevii care au deficienţe/afectări funcţionale produse de boli**, tulburări sau afecţiuni ale structurilor şi funcţiilor organismului, structurate tipologic;

**4.4 Burse pentru elevii din mediu rural**, care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu;

**4.5 Burse de ajutor social ocazional o data pe an** pentru elevii ale caror venituri nete lunare pe membru de familie nu depașește 75% din salarul minim pe economie.

**1. Bursele de performanţă**

 (1) Bursele de performanţă se acordă elevilor care se încadrează în cel puţin unul din cazurile următoare:

 a) au obţinut locurile I, II sau III la etapele naţionale ale competiţiilor şcolare naţionale organizate de Ministerul Educaţiei;

b) s-au calificat în loturile de pregătire organizate de Ministerul Educaţiei pentru competiţiile internaţionale;

c) au obţinut locurile I, II sau III la etapele naţionale ale competiţiilor/concursurilor cultural-artistice, cu caracter sportiv sau cu caracter tehnico-ştiinţific, organizate de Ministerul Educaţiei;

d) au obţinut locurile I, II sau III la competiţiile sportive internaţionale la care participă loturile naţionale ale României.

 (2) Lista competiţiilor şcolare naţionale, precum şi lista competiţiilor/concursurilor pentru care se acordă bursele de performanţă menţionate la alin. (1) este aprobată şi publicată de Ministerul Educaţiei.

 (3) Bursele de performanţă obţinute în baza prevederilor alin. (1) se acordă pe perioada anului şcolar următor celui în care s-au obţinut rezultatele menţionate la alin. (1).

 (4) **Pot primi bursa doar elevii promovaţi a toate disciplinele, la finalul cursurilor din anul școlar anterior.**

Bursele de performanţă se acordă elevilor pe baza rezultatelor obţinute conform prevederilor alin. (1) lit. a), b), c) şi d), atestate prin documente şcolare, respectiv prin copii certificate conform cu originalul, la nivelul unităţii de învăţământ, de pe diplomele obţinute la competiţii, la propunerea dirigintelui, nefiind condiţionată de depunerea unei cereri în acest sens.

**Criterii specifice:**

**- Numărul de absențe nemotivate cumulate pe anul școlar anterior să fie de cel mult 20**.

**- În perioada de acordare a bursei,** **elevii pot pierde bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Propunere diriginte/învățător,**

**- Copie diplome, adeverință calificare în loturile de pregătire certificate conform cu originalul, la nivelul unităţii de învăţământ,**

**- Calendarul competiției, precizandu-se numărul și domeniul concursului din CAEN.**

**2. Burse de merit**

(1) Bursele de merit se acordă elevilor din clasele **VI-VIII** în funcție de rezultate obținute la învăţătură şi se încadrează în cel puţin unul din cazurile următoare:

a) au obţinut media generală de cel puţin **9,50** şi au acumulat **cel mult 20** de absenţe nemotivate pe **anul şcolar anterior**;

b) au obținut locurile I, II sau III la etapele județene/zonale în cazul învățământului ocazional de artă ale competițiilor școlare naționale organizate de Ministerul Educației;

c) au obținut locurile I, II sau III la etapele județene ale competițiilor/concursurilor cultural-artistice, cu caracter sportiv sau cu caracter tehnico-științific, de nivel național, organizate de Ministerul Educației.

 (2)Lista competiţiilor şcolare naţionale, precum şi a competiţiilor/concursurilor cultural-artistice, cu caracter sportiv sau cu caracter tehnico-ştiinţific, pentru care se acordă bursele de merit menţionate la pct. (1) lit. b) sau c), este aprobată şi publicată de Ministerul Educației.

 (3) **Bursele de merit obţinute în baza prevederilor pct. (1) se acordă pe perioada anului școlar următor celui în care s-au obținut rezultatele.**

 (4) **Pot primi bursa doar elevii promovaţi a toate disciplinele, la finalul cursurilor din anul școlar anterior.**

 Bursele de merit se acordă elevilor pe baza rezultatelor obţinute conform prevederilor pct. (1) lit. a), b), c) și d), atestate prin documente şcolare, respectiv prin copii certificate conform cu originalul, la nivelul unităţii de învăţământ, de pe diplomele obţinute la competiţii, **la propunerea dirigintelui, nefiind condiţionată de depunerea unei cereri în acest sens.**

**Criterii specifice:**

**- În perioada de acordare a bursei,** **elevii pot pierde bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Propunere diriginte/învățător cuprinzănd și numărul de absenţe nemotivate pe semestrul anterior.**

**- Copie diplome, certificate conform cu originalul, la nivelul unităţii de învăţământ.**

**- Calendarul competiției, precizandu-se numarul și domeniul concursului din CAEN.**

**3. Bursele de studiu**

Bursa de studiu se acordă elevilor din clasele **V-VIII** de la cursurile cu frecvență din învățământul preuniversitar de stat, în funcție de veniturile familiei și de rezultatele obținute la învățătură.

1. Bursa de studiu se acordă elevilor care provin din familii cu un venit mediu net lunar pe membru de familie, pe ultimele 3 luni anterioare cererii, cel mult egal cu salariul minim net pe economie şi care se încadrează în cel puțin unul din cazurile următoare:

a) au obţinut media anuală generală de cel puţin **7,50** şi au acumulat **cel mult 20** absenţe nemotivate în anului şcolar anterior pentru elevii din clasele VI- VIII;

b) au obţinut în clasa a IV-a, calificativul **”foarte bine”** la toate disciplinele de studiu şi au acumulat **cel mult 20** absenţe nemotivate în anul şcolar anterior pentru elevii din clasa a V-a;

 (2) Pentru obţinerea bursei de studiu, elevii majori sau părinţii/tutorii legal instituiţi /reprezentanţii legali ai elevilor minori depun la comisia de atribuire a burselor din unitatea de învăţământ o **cerere însoţită de acte care dovedesc dreptul de acordare a bursei de studiu, în primele 20 zile lucrătoare ale anului școlar.**

 (3) La stabilirea venitului mediu net lunar pe membru de familie se iau în calcul toate veniturile cu caracter permanent realizate de membrii familiei, inclusiv alocaţia complementară pentru copii.

**Criterii specifice:**

**- În perioada de acordare a bursei,** **elevii pot pierde bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/reprezentant legal, cu viza dirigintelui.**

**- Copii CI sau certificate de naștere pentru toți membrii familiei/reprezentant legal.**

**- Adeverințe de venit net de la locul de muncă pentru toți membrii familiei apți de muncă, pentru ultimele 3 luni, inclusiv valoarea Tichetelor de masă sau declarații notariale în cazul în care nu se realizează venit cu mențiunea nu s-a realizat venit în ultimele 3 luni.**

**- Taloane pensie, șomaj, ajutor social, alocații (suplimentară, de stat), stimulent educațional, pensie alimentară, pensie de urmaș, ori ce alte venituri cu caracter permanent (chirii, dividende, alte venituri) pe ultimele 3 luni.**

**- Adeverințe de venit de la Administrația Financiară pentru perioada specificată pentru toți membrii de familie/reprezentant legal apți de muncă.**

**- Act pentru reprezentare legală.**

**4. Bursele de ajutor social**

Bursele de ajutor social se acordă elevilor din învățământul preuniversitar de stat, înscriși la cursurile cu frecvență, la cerere, în funcţie de situaţia materială a familiei sau a susţinătorilor legali.

Bursele de ajutor social se acordă elevi din învățământul preuniversitar de stat, înscriși la cursurile cu frecvență, inclusiv cei şcolarizaţi la domiciliu sau care urmează cursurile în şcoala de spital, din învăţământul preuniversitar de stat care se încadrează în cel puțin una dintre următoarele situații:

1. elevi proveniţi din familii care nu realizează un venit mediu net lunar pe membru de familie, pe ultimele 12 luni anterioare cererii, mai mare de 50% din salariul minim net pe economie. Se va lua în calcul salariul minim net pe economie în vigoare la data depunerii cererii. **(Venituri Reduse).**
2. elevi orfani, elevi aflați în întreținerea unui singur părinte (copil pentru care instanța tutelară a hotărât exercitarea autorității părintești de către un singur părinte, nefiind stabilit modul de îndeplinire a obligației de întreținere a celuilalt părinte – pensie întreținere, copil cu tată declarat necunoscut; copil adoptat de o singură persoană) și elevi abandonați de părinți asupra cărora a fost instituită o măsură de protecție specială, respectiv plasamentul/plasamentul de urgență, acordarea bursei nefiind condiționată de venitul net lunar al familiei; **(Orfani, Crescuţi de un singur părinte, Elevi abandonaţi).**
3. elevi care au deficienţe/afectări funcţionale produse de boli, tulburări sau afecţiuni ale structurilor şi funcţiilor organismului, structurate tipologic conform OMS și OMM NR.1306/1883/2016 **(Medicale).**
4. elevi din învățământul primar și gimnazial din mediul rural, care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu **(Rurale).**

**4.1 Burse de ajutor social - Venituri Reduse**

Beneficiază elevi proveniţi din familii care nu realizează un venit mediu net lunar, pe ultimele 12 luni, pe membru de familie, mai mare de 50% din salariul minim net pe economie.

La stabilirea venitului mediu net lunar pe membru de familie se iau în calcul toate veniturile cu caracter permanent realizate de membrii familiei, inclusiv alocaţia complementară pentru copii, de asemenea se va lua în calcul salariul minim net pe economie în vigoare la data depunerii cererii.

**Elevii care cumulează un număr de 10 absenţe nemotivate pe lună pierd bursa pe luna respectivă.**

**Criterii specifice:**

**Elevii pierd bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/reprezentant legal, cu viza dirigintelui/învăţătorului.**

**- Copii CI sau certificate de naștere pentru toți membrii familiei/reprezentant legal.**

**- Adeverințe de venit net de la locul de muncă pentru toți membrii familiei apți de muncă, pentru ultimele 12 luni, inclusiv valoarea Tichetelor de masă sau declarații notariale în cazul în care nu se realizează venit cu mențiunea nu s-a realizat venit în ultimele 12 luni.**

**- Taloane pensie, șomaj, ajutor social, alocații (suplimentară, de stat), stimulent educațional, pensie alimentară, pensie de urmaș, ori ce alte venituri cu caracter permanent (chirii, dividende, alte venituri) pe ultimele 12 luni.**

**- Adeverințe de venit de la Administrația Financiară pentru perioada specificată pentru părinții/membrii de familie apți de muncă.**

**-Act pentru reprezentare legală.**

**4.2. Burse de ajutor social - Orfani, Crescuţi de un singur părinte, Elevi abandonaţi**

Beneficiază elevi orfani sau crescuţi de un singur părinte sau elevi abandonaţi de părinţi asupra cărora a fost instituită o măsură de protecţie socială.

**Lista elevilor** care beneficiază de Burse de ajutor social - elevi orfani, elevi aflați în întreținerea unui singur părinte și elevi abandonați de părinți asupra cărora a fost instituită o măsură de protecție specială **poate fi revizuită lunar**, la cererea beneficiarilor.

**Elevii care cumulează un număr de 10 absenţe nemotivate pe lună pierd bursa pe luna respectivă.**

**Criterii specifice:**

**Elevii pierd bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/ reprezentant legal, cu viza dirigintelui/învăţătorului.**

**- Copie certificat naștere elev**

**- Copie certificat deces - pentru orfani**

**- Documente justificative \***

**- Copie act identitate părinte/reprezentant legal**

**- Act pentru reprezentare legală**

\* Prin copil crescut de un singur părinte se înțelege:

 - Copilul pentru care instanța tutelară a hotărât exercitarea autorității părintești de către un singur părinte, nefiind stabilit modul de îndeplinire a obligației de întreținere a celuilalt părinte – pensie de întreținere,

 - Copil cu tată declarat necunoscut,

 - Copil adoptat de o singură persoană.

\* Prin copil abandonat de părinți asupra căruia a fost instituită o măsură de protecție specială se înțelege:

 - Copil abandonat de părinți asupra căruia a fost instituită o măsură de protecție specială, respectiv plasamentul/ plasamentul de urgență dispus de catre Comisia pentru protecția copilului sau, dupa caz, instanța judecătorească, în conditiile legii.

**4.3** **Burse de ajutor social - Medicale**

Beneficiază elevi care au deficienţe/afectări funcţionale produse de boli, tulburări sau afecţiuni ale structurilor şi funcţiilor organismului, structurate tipologic conform OMS și OMM NR.1306/1883/2016 astfel:

1. boli și tulburări ale sistemului nervos și ale funcțiilor mentale globale;
2. boli ale structurilor și funcțiilor senzoriale;
3. boli ale structurii laringelui și funcțiilor sale;
4. boli ale structurii sistemului cardiovascular și ale funcțiilor sale;
5. boli ale structurii aparatului respirator și ale funcțiilor sale;
6. boli ale structurii sistemului imunitar și ale funcțiilor sale;
7. boli ale structurii și funcțiilor sistemelor digestiv, metabolic și endocrin;
8. boli ale structurii funcțiilor aparatului urinar cu sau fără insuficiență renală cronică (IRC), indiferent de cauză;
9. boli ale structurii și funcțiilor aparatului locomotor și corespunzătoare mișcării;
10. boli ale structurii pielii, anexelor și funcțiilor tegumentului;
11. boala canceroasă (indiferent de localizare, inclusiv recidivele și metastazele);
12. boli genetice;
13. transplantul de organe, țesuturi și celule, stările posttransplant;
14. orice altă boală, tulburare sau afecțiune, de exemplu, cronică/genetică/care necesită tratament îndelungat pentru cel puțin 6 luni sau servicii de abilitare și reabilitare pentru cel puțin 6 luni sau îngrijiri paliative și care se înscrie în vreuna dintre categoriile enumerate la pct. I—XIII este luată în considerare;

**Lista elevilor** care beneficiază de Burse de ajutor social - elevi orfani, elevi aflați în întreținerea unui singur părinte și elevi abandonați de părinți asupra cărora a fost instituită o măsură de protecție specială **poate fi revizuită lunar**, la cererea beneficiarilor

**Elevii care cumulează un număr de 10 absenţe nemotivate pe lună pierd bursa pe luna respectivă.**

**Criterii specifice:**

**Elevii pierd bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/ reprezentant legal, cu viza dirigintelui/învăţătorului.**

**- Certificat eliberat de medicul specialist (tip A5) şi avizat de medicul de familie / medicul de la cabinetul şcolar, respectiv a certificatului de încadrare în grad de handicap**

**- Copie certificat naștere elev**

**- Copie act identitate părinte/reprezentant legal**

**- Act pentru reprezentare legală**

**4.4 Burse de ajutor social - Rurale**

Beneficiază elevi din **mediul rural**,care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu;

**Elevii care cumulează un număr de 10 absenţe nemotivate pe lună pierd bursa pe luna respectivă.**

**Criterii specifice:**

**Elevii pierd bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/ reprezentant legal, cu viza dirigintelui/învăţătorului.**

**- Adeverința de la primăria/şcoala din localitatea de domiciliu cu mențiunea „în comuna/ satul nu există posibilitatea studierii într-o unitate de învăţământ datorită....„**

**- Copie certificat naștere elev**

**- Copie act identitate părinte/reprezentant legal (dovada domiciliu rural)**

**- Act pentru reprezentare legală**

**4.5. Burse de ajutor social ocazional o data pe an**

Beneficiari sunt elevii ale caror venituri nete lunare pe membru de familie nu depașește 75% din salarul minim pe economie.

**Criterii specifice:**

**Elevii pierde bursa dacă încalcă prevederile regulamentului de organizare și funcționare a unității de învățământ.**

**Acte necesare**

**- Cerere depusă de părinte/reprezentant legal, cu viza dirigintelui/învăţătorului.**

**- Copii CI sau certificate de naștere pentru toți membrii familiei/reprezentant legal.**

**- Adeverințe de venit net de la locul de muncă pentru toți membrii familiei apți de muncă, pentru ultimele 12 luni sau declarații notariale în cazul în care nu se realizează venit cu mențiunea nu s-a realizat venit în ultimele 12 luni.**

**- Taloane pensie, șomaj, ajutor social, alocații (suplimentară, de stat), stimulent educațional, pensie alimentară, pensie de urmaș, ori ce alte venituri cu caracter permanent (chirii, dividende, alte venituri) pe ultimele 12 luni.**

**- Adeverințe de venit de la Administrația Financiară pentru perioada specificată pentru părinții/membrii de familie apți de muncă.**

**-Act pentru reprezentare legală.**

**Dispoziții finale**

* Bursa de ajutor social se poate cumula cu bursa de performanță, cu bursa de merit sau cu bursa de studiu.
* Elevii care au dreptul să primească atât bursă de performanță, cât și bursă de merit sau bursă de studiu trebuie să opteze pentru una din acestea, putând să o aleagă pe cea cu valoare mai mare sau acordată pentru o perioadă de timp mai mare.
* Elevii cu cerințe educaționale speciale pot obține bursă de studiu/merit/performanță/ajutor social, indiferent dacă beneficiază și de o măsură de protecție socială.
* **Bursele de ajutor social se acordă și pe perioada vacanțelor școlare** pentru elevii, cu următoarele exceptii:
1. elevilor care nu au **promovat anul școlar**
2. elevilor care la sfârșitul anului școlar sunt corigenți la o singură disciplină de învățământ și au acumulat cel **mult 20 absențe nemotivate/an;**

c) absolvenților învățământului gimnazial care **nu au fost admiși în liceu/învățământ profesional**, cursuri cu frecvență, într-o unitate de preuniversitar de stat;

c) elevilor care **repetă anul din alte motive decât medicale.**

 Elevii care beneficiază de buse, transferați de la o unitate de învățământ la alta în timpul anuluișcolar, vor fi adăugați pe lista beneficiarilor de burse din unitatea de învățământ unde s-au transferat în maxim o lună de la transfer. Excepție de verificare în cazul burselor elevilor proveniți din mediu rural.

Nu pot constitui criterii de acordare/neacordare a burselor: religia, rasa, etnia, sexul, apartenența politică a elevului sau a familiei acestuia, apartenența la organizații legal constituite, studiile efectuate în străinătate, precum și accesul la burse din alte surse sau oricare alte criterii discriminatorii.

Președinte Consiliu de Administratie al

Școlii Gimnaziale nr.01 Luduș

Prof. Dr. Berar Marcela